Diari Oficial de la Generalitat Valenciana


Sumari del DOGV 4654, del 19-12-2003 (2003/13811)

ORDE de 4 de desembre de 2003, de la Conselleria de Sanitat, per la qual s'aprova la substitució de la vacuna contra la poliomielitis en el calendari de vacunacions sistemàtiques infantils a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/12/04/(1)/dof/vci/html**

### Dades del document

Número de DOGV
:   4654

Data del DOGV
:   19-12-2003

Secció del DOGV
:   I. DISPOSICIONS GENERALS

Número del document
:   2003/13643


Data del document
:   04-12-2003

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * legislació
    * xiquet
    * vacunació
    * vacuna
    * pediatria
    * malaltia infecciosa

ORDE de 4 de desembre de 2003, de la Conselleria de Sanitat, per la qual s'aprova la substitució de la vacuna contra la poliomielitis en el calendari de vacunacions sistemàtiques infantils a la Comunitat Valenciana. [2003/F13466]
  
Des de la publicació de l'Orde de 30 de novembre de 1993, de la Conselleria de Sanitat, pel qual s'establia el calendari de vacunacions sistemàtiques infantils de la Comunitat Valenciana, este calendari s'ha anat adaptant a les noves realitats mitjançant successives ordes de la conselleria.
  
Els principis en què s'han basat les modificacions han sigut dos: l'adequació a les canviants situacions epidemiològiques i la disponibilitat de noves vacunes més eficaces i segures que permetien abordar nous programes de vacunacions o millorar-ne els existents.
  
Mitjançant l'Orde d'11 de gener de 2001, última publicada relativa a les vacunacions, s'introduí en el calendari de vacunació infantil la vacuna contra el meningococ C conjugada, la qual cosa ha permés establir els mecanismes per a controlar un important agent de malaltia en la població infantil.
  
En el moment actual, a partir de l'èxit del Programa d'Eradicació de la Poliomielitis en la Regió Europea de l'Organització Mundial de la Salut, i d'acord amb la resta de comunitats autònomes en el marc del Consell Interterritorial del Sistema Nacional de Salut, es fa necessari adaptar el calendari de vacunacions sistemàtiques de la Comunitat Valenciana. Esta adaptació suposa, bàsicament, la substitució de la vacuna oral contra la poliomielitis, constituïda per virus vius, per la vacuna injectable contra esta malaltia, formada per virus inactivats. Esta substitució té com a finalitat aconseguir l'objectiu d'eradicació d'esta malaltia en el nostre entorn.
  
En conseqüència amb tot el que s'ha expressat i segons que estipula l'article 35.e) de la Llei de Govern Valencià, per la qual s'establix com a funció pròpia del conseller l'exercici de la potestat reglamentària en matèries pròpies de la conselleria i a proposta de la Direcció General de Salut Pública
  
ORDENE
  
Article 1
  
L'objecte de la present orde és establir la substitució de la vacuna contra la poliomielitis oral per vacuna inactivada injectable en el calendari de vacunacions de la Comunitat Valenciana.
  
Article 2
  
Es modifica la recomanació relativa a la vacunació contra la poliomielitis, de la qual s'administren un total de 4 dosis en les edats següents: 2 mesos, 4 mesos, 6 mesos i 18 mesos.
  
Article 3
  
Per a la immunització rutinària dels xiquets en les edats indicades s'utilitzarà vacuna contra la poliomielitis inactivada injectable. Es potenciarà la utilització de vacunes combinades de demostrada seguretat i eficàcia a fi de facilitar el compliment de les recomanacions establides
  
Article 4
  
La resta de les vacunacions no es modifica. El calendari de vacunacions sistemàtiques de la Comunitat Valenciana figura en l'annex.
  
Article 5
  
Les vacunes incloses en el calendari de vacunacions sistemàtiques s'administraran de forma gratuïta en tots els punts de vacunació o unitats establides per la Conselleria de Sanitat.
  
Disposicions finals
  
Primera
  
Es faculta la Direcció General de Salut Pública a dictar les instruccions necessàries per a l'aplicació del calendari de vacunacions aprovat en la present orde.
  
Segona
  
Esta orde entrarà en vigor l'1 de gener de 2004.
  
València, 4 de desembre de 2003.
  
El conseller de Sanitat,
  
VICENTE RAMBLA MOMPLET
  
Annex
  
 H B VPI DTPa HiB MCC TV
  
Nounat 1a
  
2 mesos 2a 1a 1a 1a 1a
  
4 mesos 2a 2a 2a 2a
  
6 mesos 3a 3a 3a 3a 3a
  
15 mesos 1a
  
18 mesos 4a 4a 4a
  
6 anys 5a 2a
  
12 anys 3 dosis\*
  
14 anys 6a&
  
\* Tres dosis amb una pauta 0-1-6 mesos.
  
& Vacuna Td. Cal administrar-ne una dosi de record cada 10 anys.
  
(HB: Hepatitis B; VPI: vacuna antipoliomielítica injectable; DTPa: vacuna contra el tètans, la diftèria i la tos ferina acel·lular; HiB: vacuna contra l'Haemophilus influenzae tipus B; MCC: vacuna contra el meningococ C conjugada; TV: vacuna triple vírica ?pallola, rubèola, parotiditis-).


Còpia Permalink ELI